Mini Controller Dimmer Connector for 3528 5050 LED Strip Light NewVyzývateľ:	Mestská časť Košice - Sever
Festivalové námestie 2, 040 01  Košice
IČO: 00690929

VÝZVA 
na poskytovanie občerstvenia počas premietania filmov v amfiteátri.

V Košiciach,  23. augusta  2013

Marián Gaj v.r. 
      starosta

1	Identifikácia obstarávateľa
Obstarávateľ:	Mestská časť Košice Sever
Festivalové námestie 2, 040 01 Košice
IČO: 00690929
Štatutárny zástupca: Marián Gaj, starosta
Kancelária starostu: tel. 055/63 247 67

2	Pozvánka
Mestská časť Košice – Sever vyzýva záujemcov o poskytovanie občerstvenia počas premietania filmov v rámci projektu „Amfik uvádza“ na predloženie obchodných ponúk (v zmysle Článku VIII, Ostatné dojednania, ods. 3. Nájomná zmluva č. 43/2013 uzavretá podľa § 663 a nasl. Občianskeho zákonníka medzi Mestom Košice a Mestskou časťou Košice – Sever). 

3	Predmet
V zmysle uvedeného Mestská časť Košice Sever ponúka záujemcom zriadenie dvoch stánkov s občerstvením v areáli amfiteátra.

4	Termín poskytnutia služby  
V mesiaci september 1., 3., 5., 10., 12., 17., 19., 24., 26.9.2013.

V mesiaci august a september 2013 v uvedených dňoch až do ukončenia premietania v čase od 19.00 do 22:30 hod.

Hlavným cieľom podujatia je spropagovať profesionálnu, ale aj amatérsku filmovú tvorbu a Košice ako Európske hlavné mesto kultúry publiku pod holým nebom v priestoroch zrekonštruovaného Amfiteátra. Taktiež má podporiť sprievodné podujatia a projekty súvisiace s projektom EHMK - Košice 2013 výrobou a premietaním „Žurnálu Košice 2013“ vždy pred uvedeným hlavného filmu. 
Projekt podporilo Ministerstvo kultúry SR v rámci realizácie projektu Košice EHMK 2013. 

5	Špecifikácia
Sortiment: pivo, kofola, popcorn.

6	Miesto dodania
Stánky s občerstvením musia byť v areáli Amfiteátra umiestnené tak, aby boli zabezpečené bezpečné komunikačné koridory pre pohyb diváckej verejnosti v areáli Amfiteátra. Dovoz, montáž, napojenie na elektrinu a demontáž predajných stánkov hradí nájomca. Umiestnenie a prevádzka stánkov s občerstvením má len doplnkovú funkciu za účelom zabezpečenia služieb v prospech návštevníkov podujatia a nesmie ohroziť samotný charakter podujatia. Prevádzkovateľ zabezpečí dodržanie právnych a hygienických predpisov a noriem pri podávaní ponúkaného sortimentu

7	Označenie - zaslanie ponuky
Uchádzač sa registruje svojou ponukou na e-mailovej adrese:
kancelariastarostu@kosicesever.sk
 Označenie predmetu  „ Amfik uvádza - žiadosť o zriadenie  dvoch stánkov s občerstvením“

Uchádzač uvedie v žiadosti uvedie kontaktnú e-mailovú alebo poštovú adresu. 

V prípade predloženia viacerých ponúk si prenajímateľ vyhradzuje možnosť spoplatnenia služby.

MČ Košice – Sever si vyhradzuje právo po vyhodnotení ponúk vyzvať na obchodné rokovania úspešného uchádzača.

8	Oznámenie o úspešnosti ponúk
Záujemcovia, ktorí predložia svoju žiadosť, budú o výsledku vyhodnotenia ponúk informovaní elektronickou poštou.

9	Požadované doklady a dokumenty
Úplná žiadosť predložená dodávateľom, je taká žiadosť, ktorá obsahuje:
•	doklad o oprávnení uskutočňovať požadovaný predmet zákazky (výpis z obchodného registra,  živnostenský list), tento doklad môže uchádzač nahradiť potvrdením Úradu pre verejné obstarávanie vydaného podľa ust. § 133  Zákona 25/2006 Z.z. (Potvrdenie o zapísaní do zoznamu podnikateľov),
•	platný doklad o zaregistrovaní registračnej pokladne,
•	stanovisko RÚVZ Košice (hygiena),
•	zdravotný preukaz osoby zodpovednej za prevádzku

•	presný zoznam predávaných produktov s uvedením predajných cien (cenník)

10	Nezáväznosť výzvy na predkladanie ponúk
Táto výzva, vrátane jej príloh, nezaväzuje MČ Košice - Sever k uzavretiu obchodného vzťahu so žiadnym zo zúčastnených dodávateľov.
Na základe tejto výzvy a vyhodnotenia ponúk nevzniká MČ Košice - Sever povinnosť uzavrieť rámcovú dohodu na dodávku komodity so žiadnym z oslovených dodávateľov.
MČ Košice – Sever si vyhradzuje právo výberu dodávateľa na dodávku komodity kedykoľvek, aj bez udania dôvodu, zrušiť.
Predložením ponuky dodávateľ súhlasí s tým, že MČ Košice - Sever má v priebehu výberu dodávateľa právo žiadať o vysvetlenie ním predloženej ponuky, resp. žiadať doplňujúce údaje.

Túto výzvu schvaľuje:						

										Marián Gaj v.r.
										     starosta